Gigi Becali își face un nou partid, înainte de alegeri.
Cererea pentru înființarea Partidului Noua Gardă-Creștină Democrată a fost depusă în instanță, după cum apare pe portal.just.ro.
În afară de Gigi Becali, pe lista petenților apar Ionuț Luțu, omul de încredere al patronului de la FCSB, și Laurențiu Ionescu, cel care pentru o perioadă s-a ocupat de organizarea cantonamentelor roș-albaștrilor, transmite gsp.ro.
Anul trecut, în toamnă, patronul FCSB își anunța intenția de a face un partid.
"Dacă unul e handicapat și prost nu înseamnă că statul e hoț. Când unul este născut să fie slujitor nu poate să fie conducător.
Eu cheltui toată averea mea pentru bunăstarea oamenilor. Să vină oamenii din stradă să facem un partid.
Eu nu candidez, cheltui toți banii și pun pe altcineva să conducă țara", spunea Gigi Becali la România TV.